**ПРОТОКОЛ**

 Днес 07.02.2024 г. комисията, назначена със Заповед № РД 11- 65 / 10.01.2024 г. на изпълнителния директор на БАБХ, в състав:

 **Председател:**

 Д-р Евгени Макавеев – директор на дирекция „Граничен контрол“ при ЦУ на БАБХ.

  **Членове:**

 Д-р Атанас Атанасов – началник на отдел ГИП „Капитан Андреево“ в дирекция „Граничен контрол“ при ЦУ на БАБХ;

 Д-р Христина Тодорова – Благоева – началник на отдел „Организация и управление на граничния контрол“ в дирекция „Граничен контрол“ при ЦУ на БАБХ;

 Емил Кръстев – главен юрисконсулт в отдел „Европейска координация“ в дирекция „Европейска координация, международно сътрудничество и проекти“ при ЦУ на БАБХ;

 София Миленова – Страхилова – главен експерт в дирекция „Човешки ресурси, обучение и квалификация“ при ЦУ на БАБХ

 се събра на заседание за уточняване на системата за определяне на резултатите при провеждане на конкурсната процедура, по реда на Наредбата за провеждане на конкурсите и подбора при мобилност на държавни служители, за заемане на длъжността „инспектор“ /1 щатна бройка/ в отдел ГИП „Капитан Андреево“ в дирекция „Граничен контрол“ при Централно управление на Българската агенция по безопасност на храните, и реши:

 **1.** Конкурсната процедура ще се проведе в два етапа – решаване на тест и провеждане на интервю. До интервюто ще бъдат допуснати само кандидатите, които са преминали успешно първия етап от процедурата, а именно решаването на теста, съгласно посочените по-долу условия.

 **2.** За провеждане на първия етап от конкурсната процедура, конкурсната комисия е изготвила три варианта на тест.

 **3.** Тестът включва 20 затворени въпроса, всеки от които има само един верен отговор.

 **4.** Отговорите се отбелязват от кандидата със знак „Х“

 **5.** За всеки верен отговор кандидатът получава по 1 точка, т.е. максималният брой точки, които кандидатът може да получи е 20.

 **6.** В случай, че е посочен повече от един отговор по един въпрос, не се дава точка за съответния въпрос.

 **7.** Кандидатът е преминал успешно теста, ако е отговорил правилно на не по-малко от 10 броя въпроси, за които получава оценка 4.00.

 **8.** Тестът ще бъде анулиран, независимо от това, че кандидатът може да е само един, в един от следните случаи:

 8.1. при наличие на имена и / или други знаци, показващи автора на теста;

 8.2. при драскане по страниците на теста, извън полето за посочване на отговор.

  **9.** Комисията прие следната система за оценяване на резултатите от проведения тест:

|  |  |  |  |
| --- | --- | --- | --- |
| **Брой верни отговори** | **Брой точки** | **Оценка** | **Допуска се или не се допуска до участие в интервю** |
| 20 | 20 | 5,00 | Допуска се до участие в интервю |
| 19 | 19 | 4,90 | Допуска се до участие в интервю |
| 18 | 18 | 4,80 | Допуска се до участие в интервю |
| 17 | 17 | 4,70 | Допуска се до участие в интервю |
| 16 | 16 | 4,60 | Допуска се до участие в интервю |
| 15 | 15 | 4,50 | Допуска се до участие в интервю |
| 14 | 14 | 4,40 | Допуска се до участие в интервю |
| 13 | 13 | 4,30 | Допуска се до участие в интервю |
| 12 | 12 | 4,20 | Допуска се до участие в интервю |
| 11 | 11 | 4,10 | Допуска се до участие в интервю |
| 10 | 10 | 4,00 | Допуска се до участие в интервю |
| 9 | 9 | 3,80 | Не се допуска до участие в интервю  |
| 8 | 8 | 3,60 | Не се допуска до участие в интервю |
| 7 | 7 | 3,40 | Не се допуска до участие в интервю  |
| 6 | 6 | 3,20 | Не се допуска до участие в интервю  |
| 5 | 5 | 3,00 | Не се допуска до участие в интервю  |
| 1-4 | Получава съответно от 1 до 4  | 2,00 | Не се допуска до участие в интервю |

 **10.** Продължителност на провеждане на теста - 1 час от обявяване на началото за решаването му от председателя на конкурсната комисия.

 **11.** До следващият втори етап от конкурса /провеждане на интервю/ се допускат

кандидатите получили минимум 10 точки от решаване на теста, които се равняват на оценка 4.00.

 **12.** Комисията ще формулира въпросите, които ще се задават на интервюто, които ще са едни и същи за всеки кандидат и имат за цел да установят в каква степен кандидатът притежава професионалните и делови качества, необходими за изпълнението на длъжността.

 **13.** Всеки член на комисията преценява качествата на кандидата въз основа на неговите отговори по 5-степенна скала и попълва формуляр за преценка на кандидатите от интервю за експертни длъжности - Приложение № 5 към чл. 42, ал. 4 от Наредбата за провеждане на конкурсите и подбора при мобилност на държавни служители.

 **14.** Минималната оценка, при която интервюто се счита за успешно е 4,00, а максималната оценка от интервюто е 5,00.

 **15.** При постигнат на интервюто резултат под минималния /4,00/ кандидатът не сформира окончателен резултат и не се класира в конкурса.

 **16.** Комисията определи коефициентите на тежест, с които се умножават съответно резултатите на кандидатите от теста и от интервюто: от теста – коефициент 3, а от интервюто – коефициент 5.

 Окончателният резултат на всеки кандидат при крайното класиране е сбор от резултатите, получени при провеждането на теста и от интервюто, умножени със съответния коефициент.

**КОНКУРСНА КОМИСИЯ:**

**ПРЕДСЕДАТЕЛ:** …………….. П…………………

 /Д-р Евгени Макавеев/

**ЧЛЕНОВЕ:**

 …………………П…………………...

 /Д-р Атанас Атанасов /

 …………………П………………...

 /Д-р Христина Тодорова – Благоева /

 …………………П………………….

 /Емил Кръстев/

 …………………П…………………..

 /София Миленова – Страхилова/